La revivigo de "la imperia historiografio" damaĝas Japanion
#000000
Nun la politika klimato en Japanio pli kaj pli fariĝas dekstrema kaj oni provas pravigi la viziton de gravaj politikistoj al la sanktejo Yasukuni. Dume en la lando ankaŭ aŭdiĝas prudentaj kaj sobraj voĉoj kontraŭ tia tendenco.
#000001
La 21-an de aprilo Abe Shinzo, la ĉefministro de Japanio, donis sian oferaĵon en la sanktejo Yasukuni. En la sama tago komenciĝis proceso en Tokio fare de pli ol 270 japanoj, kiuj metis plendon al la loka tribunalo kontraŭ Abe pro lia vizito al la sanktejo. Tiuj civitanoj postulas, ke Abe ĉesigu sian kontraŭkonstitucian agon kaj neniam plu vizitu la sanktejon.
#000002
En la pasinta jaro, Abe vizitis la sanktejon Yasukuni kiu simbolas la agresan historion de tiu ĉi lando. La vizito mem neas la iaman pardonpeton fare de la japana registaro al aziaj popolanoj, refoje akre vundas la senton de la viktimoj de la agresa milito de la japana armeo, kaj samtempe kontraŭas la konstitucion de Japanio kiu difinas la disigon de ŝtato kaj religio. Levis sian voĉon ne nur japanoj; Ĉinio, la Korea Respubliko kaj aliaj landoj same esprimis sian kondamnon.
#000003
Kelkan tempon post la restaŭro de Meiji, la japanaj ŝtatgvidantoj komencis grandiozan kampanjon por siaspeca "dio-kreado". Ili plej aktive disvastigis la ideojn, ke Japanio estis kreita kaj estas gardata de la dioj de la japana mitologio, la japana ĉefgento Yamato estas la plej elstara "dia popolo" kaj rajtas realigi la ideon Hakkō ichiu kiu celas unuigi la mondon sub la rego de la japana imperio. Same en lernejoj oni senĉese cerbolavis la infanojn per lernolibroj favore al tia pensmaniero. En la jaro 1890 la siatempa imperiestro Mutsuhito proklamis la Imperian Edikton pri Edukado pledante por tia moralo, kiu egaligas la respekton al la imperiestro al patriotismo. Depost 1926 la gvidantaro de la japana imperia armeo kune kun dekstremaj grupoj, trumpetis blindan adoradon al la imperiestro kaj maskis la agresajn militojn kiel servantajn al "la reprosperigo de orienta Azio". La japana registaro prenis tiajn ideojn en lernolibrojn de la elementa kaj meza lernejoj por orienti la edukadon en la dikreto de militarismo kaj faŝismo kaj por pretigi teorian bazon por la agresaj militoj.
#000005
Tuj post la Dua Mondmilito, la tiama imperiestro Hirohito faris la deklaron pri sia homeco kaj neis la aserton, ke li estas "vivanta dio". Sekve de tio la ultranaciisma ideologio portempe malfortiĝis. Sed, post ne longa tempo, subtenate de dekstremaj grupoj, nombro da eksaj militistoj, iamaj diplomatoj kaj eĉ iuj militkrimuloj komencis beligi la japanan militarismon kaj nei la agresan historion pere de siaj "historiaj" verkoj, memoraĵoj, biografioj, taglibroj, notoj kaj tiel plu. Tiel reviviĝis la ideoj de "la imperia historiografio".
#000006
Antaŭe, la japana registaro provis sin senkulpigi pri la tordado de la historio, dirante ke la lernolibrojn verkas ne la registaro sed historiistoj. Ĝi intence prisilentis la fakton, ke la lernolibroj devas esti kontrolitaj de la Ministerio pri Edukado, Kulturo, Sporto, Scienco kaj Teknologio. Fakte la ministerio multfoje aprobis plurajn eldonojn de la ver-tordanta lernolibro farita de la dekstrema Societo por reformo de historiaj lernolibroj por propagandi kaj beligi la agresan historion kaj por verŝi la rilatan pensmanieron al la japanaj gejunuloj. La 17-an de januaro 2014, la ministerio ŝanĝis la kontrolajn kriteriojn de la lernolibroj pri la moderna historio kaj postulis la "respekton" al la registara opinio. La nova normo komencas esti praktikata en aprilo 2014, kiam komenciĝas la nova lerneja jaro. Estas evidente, ke la japana registaro sub Abe nerekte akcelas la reviviĝon de "la imperia historiografio" tenante en la mano la aŭtoritaton por la kontrolado de lernolibroj. Tio kaŭzas, ke nemalmultaj junaj japanoj ne scias aŭ ne emas alfronti la kulpojn de Japanio, kiu agresis kaj koloniigis aliajn landojn.
#000007
Ni povas diri, ke "la imperia historiografio" estas naskiĝejo de ultranaciisma infektado. Sen elradikigo de tia ideologio, konservativaj politikistoj en la sino de la japana registaro ne vere respektos la historion kaj ne haltigos siajn parolojn kaj agojn, kiuj tordas la veron.
#000008
Redaktoroj: Zhao Xi kaj Xie Ruifeng
#000009